b'\n_START_ARTICLE_\nKanadinis putinas\n_START_SECTION_\nPaplitimas\n_START_PARAGRAPH_\nVietin\xc4\x97 r\xc5\xab\xc5\xa1is JAV \xc5\xa1iaur\xc4\x97s ryt\xc5\xb3 bei vidurio vakar\xc5\xb3 valstijose. Taip pat savaime auga Kanadoje nuo Naujojo Bransviko rytuose iki pietry\xc4\x8di\xc5\xb3 Saska\xc4\x8devano provincijos. Izoliuotos populiacijos aptinkamos \xc5\xa0iaur\xc4\x97s ir Piet\xc5\xb3 Dakotoje, Vajominge, Kolorade, Apala\xc4\x8d\xc5\xb3 kalnuose ir iki Kentukio bei Vird\xc5\xbeinijos valstij\xc5\xb3 pietuose._NEWLINE_R\xc5\xab\xc5\xa1is introdukuota Lietuvoje. Lietuvos gamtin\xc4\x97s s\xc4\x85lygos palankios, \xc5\xbeiem\xc4\x85 nenu\xc5\xa1ala. Gerai auga daugelyje dirvo\xc5\xbeemi\xc5\xb3, atsparus kenk\xc4\x97jams bei ligoms.\n_START_SECTION_\nPo\xc5\xbeymiai\n_START_PARAGRAPH_\nAuga l\xc4\x97tai kaip kr\xc5\xabmas arba retai kaip nedidelis medelis (per 20 met\xc5\xb3 ir brandos am\xc5\xbeiuje) u\xc5\xbeauga iki 8,5 m auk\xc5\xa1\xc4\x8dio ir iki 25 cm skersmens kamienais. \xc5\xbdydi gegu\xc5\xbe\xc4\x97s pabaigoje ir bir\xc5\xbeel\xc4\xaf. \xc5\xbdiedai gelsvai balti, smulk\xc5\xabs 5\xe2\x80\x936 mm skersmens i\xc5\xa1augantys susitelk\xc4\x99 sk\xc4\x97ti\xc5\xa1kose 7\xe2\x80\x9312 cm skersmens kek\xc4\x97mis. Lapai blizgantys su nusmail\xc4\x97jusiomis vir\xc5\xa1\xc5\xabn\xc4\x97mis, ruden\xc4\xaf raudoni. Uogos (Kaulavaisis) \xe2\x80\x93 smulkios, melsvai juodos 8\xe2\x80\x9316 mm ant rausv\xc5\xb3 koteli\xc5\xb3.\n_START_SECTION_\nPanaudojimas\n_START_PARAGRAPH_\nUogos valgomos. \xc5\xa0iaur\xc4\x97s Amerikos Ind\xc4\x97nai \xc5\xbeiev\xc4\x99 ir lapus naudoja tradicin\xc4\x97je medicinoje kaip fitoterapijai. Kanadinis putinas yra sukry\xc5\xbemintas su Viburnum prunifolium ir i\xc5\xa1vesta hibridin\xc4\x97 Viburnum \xc3\x97 jackii veisl\xc4\x97.'